དད་པའི་རྩེ་མོ་རྣམ་དཀར་ལས་ལ་ཟུག་ཡོད།འཚར་བའི་ལང་ཚོ་ཆོལ་གསུམ་ཡུལ་ལ་ཕུལ་ཡོད།མཐའ་མའི་རུས་གོང་གངས་རིའི་ལྗོངས་ལ་དབང་ཡོད།ཅེས་ཚིགས་བཅད་གཉིས་པོ་འདི་གཞས་ཚིག་གི་སྲོག་ཤིང་དུ་གྱུར་ཅིང་།ཚིགས་བཅད་འདི་གཉིས་ཀྱིས་བོད་མི་རིགས་ཀྱི་མི་ཚེའི་ལྟ་བ་སྟེ།ཚེ་སྔ་ཕྱི་དང་ལས་རྒྱུ་འབྲས།རྣམ་དཀར་དགེ་སྒྲུབ་ལ་གཞོལ་བའི་ཐུན་མིན་ཁྱད་ཆོས་ནས་བཟུང་།རང་ཉིད་མི་རིགས་འདིའི་རི་ཆུ་ནགས་གསུམ་དང་ལུས་ངག་ཡིད་གསུམ་གྱི་བྱ་སྤྱོད་དག་ཉམས་སུ་བླངས་ཏེ།མི་ཚེ་འདི་དང་གཞན་དུ་འང་གངས་ལྗོངས་སུ་སྐྱེ་པར་སྨོན་སེམས་ཀྱི་ཕུགས་འདུན་དེ་བསྟན་ཡོད།ཕུགས་འདུན་དེ་ཡང་གཞན་ན་དཀོན་པའི་བསམ་བློ་གཏོང་སྟངས་ཀྱི་བདེ་སྐྱིད་ཅིག་རེད་ལ།མཐར་གཏུགས་ན།ང་ཚོའི་ཕ་མེས་ཡང་མེས་ཚོས་ལག་གཉིས་ཐལ་མོ་སྦྱར་ཏེ་ཚེ་རབས་ནས་ཚེ་རབས་གངས་ལྗོངས་སུ་སྐྱེ་བའི་སྨོན་ལམ་འདེབས་བཞིན་པ་འདི་རེད།